GRADSKA KNJIŽNICA PREGRADA

KLASA: 612-04/21-01/40

URBROJ: 2214/01-380-21-1

Pregrada, 1. srpnja 2021.

Temeljem članka 15. Zakona o javnoj nabavi („Narodne novine“, broj 120/16) i članka 8. Statuta Gradske knjižnice Pregrada, KLASA: 612-04/19-01/28, URBROJ: 2214/01-380-19-1, od 29. travnja 2019. godine, ravnateljica Gradske knjižnice Pregrada donosi sljedeću

ODLUKU

o I. izmjenama i dopunama

Pravilnika o provedbi postupaka jednostavne nabave

Čl. 1.

Ovom Odlukom mijenja se članak 4. Pravilnika o provedbi postupaka jednostavne nabave, KLASA: 612-04/17-01/31, URBROJ: 2214/01-380-17-1 od 31. svibnja 2021. godine te isti sada glasi:

„Pripremu i provedbu postupaka jednostavne nabave vrijednosti jednake ili veće od 50.000,00 kn provode ovlašteni predstavnici naručitelja koje imenuje ravnatelj internom odlukom, te određuje njihove obveze i ovlasti u postupku jednostavne nabave.

Ovlašteni predstavnici naručitelja ne moraju biti zaposlenici naručitelja, a mogu biti i druge osobe ako imaju utjecaj na odlučivanje i/ili druge radnje u svezi s pojedinim postupkom jednostavne nabave.

Obveze i ovlasti ovlaštenih predstavnika naručitelja su:

- priprema postupka: dogovor oko uvjeta vezanih za predmet nabave, potrebnog sadržaja dokumentacije/uputa za prikupljanje ponuda, tehničkih specifikacija, ponudbenih troškovnika i ostalih dokumenata vezanih uz predmetnu nabavu;

- provedba postupka: slanje poziva na dostavu ponuda gospodarskim subjektima na dokaziv način, slanje i objava poziva na dostavu ponuda na internetskoj stranici naručitelja, otvaranje pristiglih ponuda, sastavljanje zapisnika o otvaranju, pregledu i ocjeni ponuda, rangiranje ponuda sukladno kriteriju za odabir ponuda, prijedlog za odabir najpovoljnije ponude sukladno kriteriju za odabir ponuda i uvjetima propisanim dokumentacijom/uputama za prikupljanje ponuda ili poništenje postupka.

U pripremi i provedbi postupka jednostavne nabave moraju sudjelovati najmanje tri (3) ovlaštena predstavnika naručitelja.

Priprema i provedba postupka jednostavne nabave procijenjene vrijednosti do 50.000,00 kn provodi se sukladno članku 7. ovog Pravilnika.“

Čl. 2.

U preostalom dijelu Pravilnik o provedbi postupaka jednostavne nabave se ne mijenja.

Čl. 3

Ova Odluka o I. izmjenama i dopunama Pravilnika o provedbi postupaka jednostavne nabave stupa na snagu osmog dana od objavljivanja na oglasnoj ploči Knjižnice.

Ravnateljica

Draženka Gretić, dipl. knjižničar

Utvrđuje se da je ova Odluka o I. izmjenama i dopunama Pravilnika o provedbi postupaka jednostavne nabave objavljena na oglasnoj ploči Gradske knjižnice Pregrada 1. srpnja 2021. godine, te je stupila na snagu dana 9. srpnja 2021. godine.